Portija (palydovas)
Portija (angl. Portia) arba Uranas XII – gamtinis Urano palydovas. 1986 m. sausio 3 d. atrastas iš erdvėlaivio Voyager 2, skriejusio pro Uraną, darytų nuotraukų. Iš karto po atradimo suteiktas laikinas S/1986 U 1 pavadinimas. Vėliau pavadintas vieno iš Viljamo Šekspyro pjesės „Venecijos pirklys“ veikėjų vardu. Išskyrus palydovo dydį ir orbitą, daugiau nieko nežinoma. Dauguma charakteristikų suskaičiuotos teoriškai.